**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 28.11.2018 г., ПРОТОКОЛ № 15**

 **ПО ТОЧКА ЧЕТВЪРТА**

**Предложение относно отдаване под наем на имот, частна общинска собственост - ученически стол в ОУ „Проф.П.Н.Райков” гр.Трявна.**

**Вносител: Кметът на общината**

**Р Е Ш Е Н И Е № 185**

На основание чл.21, ал.1, т. 8 от ЗМСМА във връзка с чл.14, ал.1, ал.2, ал.3 от ЗОС и чл.21, ал.1, ал.2 и чл.88 от НРПУРОИ, Общински съвет – Трявна

 **Р Е Ш И:**

 1. Дава съгласие да се отдаде под наем за срок от 5 (пет) години, чрез провеждане на публичен търг с явно наддаване имот - частна общинска собственост, представляващ: ученически стол с полезна площ от 320.93кв.м, находящ се в сграда с идентификатор 73403.501.109.1 по Кадастралната карта и кадастралните регистри на гр.Трявна, одобрена със Заповед №РД-18-21/12.05.2010г. на Изп.директор на АГКК гр.София - ОУ„Проф.П.Н.Райков” гр.Трявна, (АОС №84/18.03.1998г.) при следните задължителни условия:

 1.1 Помещението да се използва за ученически стол;

 1.2 Предлаганият асортимент в ученическия стол да е съобразен, съгласно Наредба №37/21.07.2009г. за здравословно хранене на учениците, изд. от МЗ, в сила от 15.09.2009г.;

 1.3 Качеството на хранителните продукти и стоки да отговаря на изискванията на Закона за храните;

 1.4. Доставяните продукти, необходими за приготвяне на храните или готовите закуски да бъдат съпроводени със сертификати за качество, издадени от съответните надлежни органи;

1.5.Да извършва дейност, съобразно всички нормативни изисквания в тази област;

 1.6. Начална тръжна месечна наемна цена – 129.00лв. без ДДС;

 1.7. Стъпка на наддаване - 10.00лв.;

 1.8. Върху достигнатата цена на търга се начислява ДДС-20%;

1.9. Наемната цена се актуализира ежегодно към датата на подписване на договора, съгласно официалния инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1кв.м полезна площ, при предоставяне на общинска собственост под наем / в лева;

 1.10. Наемът да се заплаща от започване на учебни занятия на текущата година до приключването им през следващата учебна година, като за времето през училищните ваканции, когато не се провеждат учебни занятия, наемателят не заплаща наем.

2.Възлага на Кмета на Общината да обяви и проведе процедурата, след което да сключи договор за наем със спечелилия участник.

Прието с поименно гласуване, с 16 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**